title: Odluka Vijeća (ZVSP) 2015/1337 od 31. srpnja 2015. o izmjeni Odluke 2010/413/ZVSP o mjerama ograničavanja protiv Irana

text:
               1.8.2015

               HR

               Službeni list Europske unije

               L 206/68

         ODLUKA VIJEĆA (ZVSP) 2015/1337
   od 31. srpnja 2015.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Odlukom 2010/413/ZVSP omogućuje se, među ostalim, izvršenje obveza predviđenih u ugovorima sklopljenima prije 23. siječnja 2012. ili u pomoćnim ugovorima potrebnima za izvršenje takvih obveza kada su isporuka iranske sirove nafte i naftnih derivata ili prihodi koji proizlaze iz njihove isporuke namijenjeni naplati nepodmirenih iznosa u odnosu na ugovore sklopljene prije 23. siječnja 2012. osobama ili subjektima s područja država članica ili u njihovoj nadležnosti, ako se tim ugovorima jasno predviđaju takve naplate.

               (3)

               Odlukom 2010/413/ZVSP predviđeno je i da se mjere zamrzavanja imovine utvrđene u toj Odluci ne primjenjuju na radnje i transakcije izvršene u pogledu subjekata navedenih u Prilogu II. toj Odluci u onoj mjeri u kojoj je to potrebno da se do 30. lipnja 2015. izvrše odgovarajuće obveze.

               (4)

               Vijeće smatra da bi se to izuzeće trebalo produljiti do 14. siječnja 2016.

               (5)

               Potrebno je daljnje djelovanje Unije za provedbu mjera predviđenih u ovoj Odluci.

               (6)

               Odluku 2010/413/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članak 20. stavak 14. Odluke 2010/413/ZVSP zamjenjuje se sljedećim:

      „14.   Stavci 1. i 2. ne primjenjuju se na radnje i transakcije koje se izvršavaju u vezi sa subjektima navedenima u Prilogu II. u onoj mjeri u kojoj je to potrebno da se do 14. siječnja 2016. izvrše obveze kako je navedeno u članku 3.c stavku 2., pod uvjetom da je te radnje i transakcije odobrila dotična država članica unaprijed i za svaki slučaj posebno. Dotična država članica obavješćuje druge države članice i Komisiju o svojoj namjeri izdavanja odobrenja.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. srpnja 2015.

            Za Vijeće

            Predsjednik

         J. ASSELBORN

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).


title: Odluka Vijeća 2013/307/ZVSP od 24. lipnja 2013. o izmjeni i produljenju mandata posebnog predstavnika Europske unije za Južnu mediteransku regiju

text:
               18/Sv. 15

               HR

               Službeni list Europske unije

               332

         32013D0307

               L 172/28

               SLUŽBENI LIST EUROPSKE UNIJE

         ODLUKA VIJEĆA 2013/307/ZVSP
   od 24. lipnja 2013.
   o izmjeni i produljenju mandata posebnog predstavnika Europske unije za Južnu mediteransku regiju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2011. donijelo Odluku 2011/424/ZVSP (1) o imenovanju g. Bernardina LEÓNA Posebnim predstavnikom Europske unije (PPEU) za Južnu mediteransku regiju. Mandat PPEU-a isteći će 30. lipnja 2013.

               (2)

               Mandat PPEU-a trebalo bi produljiti za daljnje razdoblje od 12 mjeseci.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Bernardina LEÓNA kao PPEU-a za Južnu mediteransku regiju ovim se produljuje do 30. lipnja 2014. Mandat PPEU-a može završiti ranije, ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije za Južno susjedstvo kako je određeno u Izjavama Europskog Vijeća od 4. veljače i 11. ožujka 2011., zaključcima Europskog vijeća od 24. i 25. ožujka 2011. i zaključcima Vijeća od 21. veljače i 20. lipnja 2011. te uzimajući u obzir prijedloge VP-a i Komisije u njihovim dopisima od 8. ožujka i 25. svibnja 2011.
   Ti ciljevi uključuju:

               (a)

               jačanje političkog dijaloga Unije, doprinoseći partnerstvu i širim odnosima s Južnim mediteranskim zemljama, posebno onima koje provode političke reforme i tranziciju prema demokraciji;

               (b)

               doprinos odgovoru Unije na razvoj Južnih mediteranskih zemalja, posebno onih koje provode političke reforme i tranziciju prema demokraciji, posebno jačanjem demokracije i izgradnje institucija, vladavine prava, dobrog upravljanja, poštovanja ljudskih prava i temeljnih sloboda, mira i regionalne suradnje, uključujući putem Europske susjedske politike i Unije za Mediteran;

               (c)

               povećanje učinkovitosti Unije, prisutnosti i vidljivosti u regiji te na odgovarajućim međunarodnim forumima;

               (d)

               uspostavljanje bliske koordinacije s odgovarajućim lokalnim partnerima te međunarodnim i regionalnim organizacijama kao što su Afrička unija, Vijeće za suradnju arapskih država Zaljeva, Organizacija islamske suradnje, Liga arapskih država, Unija arapskog Magreba, odgovarajuće međunarodne financijske institucije, Ujedinjeni narodi i privatni sektor.

         Članak 3.
   Mandat
   Kako bi postigao ciljeve politike navedene u članku 2., PPEU ima sljedeći mandat:

               (a)

               jačati ukupnu političku ulogu Unije u pogledu Južnih mediteranskih zemalja, posebno onih koje provode političke reforme i tranziciju prema demokraciji, posebno jačanjem dijaloga s vladama i međunarodnim organizacijama, kao i s civilnim društvom i drugim odgovarajućim sugovornicima, te promicanjem svijesti između partnera o pristupu Unije;

               (b)

               održavati bliske kontakte sa svim stranama uključenima u postupak demokratske preobrazbe u regiji, poticati stabilizaciju i mirenje uz potpuno poštovanje lokalnog vlasništva te doprinijeti upravljanju krizama i sprečavanju nastanka kriza;

               (c)

               doprinijeti boljoj usklađenosti, dosljednosti i koordinaciji politika Unije i država članica i djelovanja prema regiji;

               (d)

               doprinijeti promicanju usklađenosti s međunarodnim partnerima i organizacijama te podupiranju regionalne suradnje. Pomagati VP-u, u usklađenosti s Komisijom i državama članicama, doprinoseći radu radne skupine za regiju i sastancima za praćenje mjera u regiji južnog Mediterana;

               (e)

               doprinijeti provedbi Unijine politike ljudskih prava u regiji, uključujući smjernice EU-a o ljudskim pravima, posebno smjernice EU-a o djeci u oružanim sukobima, kao i o nasilju nad ženama i djevojkama i suzbijati sve oblike diskriminacije protiv njih, te politike Unije o ženama, miru i sigurnosti, uključujući putem nadzora i izvješćivanja o razvoju te oblikovanjem preporuka u tom pogledu;

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s Europskom službom za vanjsko djelovanje (ESVD) i njezinim odgovarajućim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2013. do 30. lipnja 2014. iznosi 945 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje svog tima. U skupinu su uključeni stručnjaci za pojedina politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESDV-u mogu također biti raspoređene PPEU-u. Međunarodno ugovorno osoblje ima državljanstvo neke države članice.
   3.   Sve upućeno osoblje ostaje pod upravnom nadležnošću države članice ili institucije EU-a koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   4.   Osoblje PPEU-a smješteno je zajedno s odgovarajućim odjelima ESVD-a ili izaslanstvima Unije kako bi se doprinijelo osiguranju sukladnosti i dosljednosti njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa zemljom domaćinom. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i njegovi članovi tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih podataka EU-a (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim podacima.
   2.   Izaslanstva Unije i/ili države članice prema potrebi osiguravaju logističku potporu u regiji.
   Članak 10.
   Osiguranje
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran, poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji osigurava mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na području misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za VP, Vijeće i Komisiju priprema pisana izvješća o provedbi tih preporuka i o ostalim sigurnosnim pitanjima u okviru srednjoročnog izvješća i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za PSO i VP-a. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku PSO-a ili VP-a, PPEU može dostaviti izvješća Vijeću za vanjske poslove. U skladu s člankom 36. Ugovora, PPEU može sudjelovati u obavješćivanju Europskog parlamenta.
   Članak 12.
   Koordinacija
   1.   PPEU doprinosi jedinstvenosti, dosljednosti i učinkovitosti djelovanja Unije te pomaže osigurati da se svi instrumenti Unije i djelovanja država članica provode dosljedno kako bi se postigli ciljevi politike Unije. PPEU radi u koordinaciji s državama članicama i Komisijom, kao i, prema potrebi, s drugim posebnim predstavnicima Europske unije. PPEU priprema redovite informativne sastanke za misije država članica i za izaslanstva Unije.
   2.   Na terenu se održava bliska suradnja s voditeljima izaslanstava Unije i voditeljima misije država članica, koji čine sve što je u njihovoj moći kako bi pomogli PPEU-u u provedbi mandata. PPEU također blisko surađuje s drugim međunarodnim i regionalnim činiocima na terenu.
   Članak 13.
   Preispitivanje
   Provedba ove Odluke i njezina usklađenost s drugim doprinosima Unije u regiji redovito se preispituju. PPEU do kraja prosinca 2013. podnosi VP-u, Vijeću i Komisiji izvješće o napretku, a do kraja mandata sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Luxembourgu 24. lipnja 2013.

            Za Vijeće

            Predsjednica

         C. ASHTON

      (1)  SL L 188, 19.7.2011., str. 24.

      (2)  SL L 141, 27.5.2011., str. 17.


title: Odluka Vijeća 2013/89/ZVSP od 18. veljače 2013. o izmjeni Odluke 2011/101/ZVSP o mjerama ograničavanja protiv Zimbabvea

text:
               18/Sv. 15

               HR

               Službeni list Europske unije

               116

         32013D0089

               L 046/37

               SLUŽBENI LIST EUROPSKE UNIJE

         ODLUKA VIJEĆA 2013/89/ZVSP
   od 18. veljače 2013.
   o izmjeni Odluke 2011/101/ZVSP o mjerama ograničavanja protiv Zimbabvea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 15. veljače 2011. donijelo Odluku 2011/101/ZVSP (1).

               (2)

               Na temelju pregleda Odluke 2011/101/ZVSP, mjere ograničavanja trebalo bi produljiti do 20. veljače 2014.

               (3)

               Međutim, za neke osobe i subjekte na popisu uvrštenih osoba i subjekata više ne postoje razlozi da i dalje budu uvršteni na popis i da se na njih i dalje primjenjuju mjere ograničavanja iz Odluke 2011/101/ZVSP.

               (4)

               Da bi omogućili dijalog između Unije i Vlade Zimbabvea, trebalo bi održavati privremenu obustavu zabrane putovanja za dva člana ekipe obnovljenog sudjelovanja Vlade Zimbabvea navedenih na popisu iz Odluke 2011/101/ZVSP. Osim toga, trebalo bi privremenu obustavu zabrane putovanja proširiti na šest drugih članova Vlade Zimbabvea.

               (5)

               U skladu s tim, Odluku 2011/101/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2011/101/ZVSP mijenja se kako slijedi:
   Članak 10. zamjenjuje se sljedećim:

      „Članak 10.
      1.   Ova Odluka stupa na snagu na dan donošenja.
      2.   Ova se Odluka primjenjuje do 20. veljače 2014.
      3.   Mjere iz članka 4. stavka 1., u mjeri u kojoj se odnose na osobe navedene na popisu iz Priloga II., privremeno se obustavljaju do 20. veljače 2014.
      4.   Ova se Odluka redovito pregledava i, ako Vijeće smatra da ciljevi Odluke nisu ostvareni, prema potrebi produljuje ili mijenja.”

   Članak 2.
   Prilozi I. i II. Odluci 2011/101/ZVSP mijenjaju se kako je utvrđeno u Prilogu ovoj Odluci.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 18. veljače 2013.

            Za Vijeće

            Predsjednica

         C. ASHTON

      (1)  SL L 42, 16.2.2011., str. 6.
   PRILOG
   Prilozi I. i II. Odluci 2011/101/ZVSP mijenjaju se kako slijedi:

               1.

               Sljedeće se osobe i subjekti brišu iz Priloga I.

                           (a)

                           Osobe
                           Chapfika, David
                           Chigudu, Tinaye Elisha Nzirasha
                           Chipanga, Tongesai Shadreck
                           Kwenda, R.
                           Mahofa, Shuvai Ben
                           Mashava, G.
                           Moyo, Gilbert
                           Mpabanga, S.
                           Msipa, Cephas George
                           Muchono, C.
                           Mudenge, Isack Stanislaus Gorerazvo
                           Mudonhi, Columbus
                           Mugariri, Bothwell
                           Mumba, Isaac
                           Mutsvunguma, S.
                           Nkomo, John Landa
                           Nyambuya, Michael Reuben
                           Parirenyatwa, David Pagwese
                           Rangwani, Dani
                           Ruwodo, Richard
                           Zhuwao, Patrick

                           (b)

                           Subjekti
                           Divine Homes (PVT) Ltd

               2.

               Unosi za sljedeće osobe navedene u Prilogu I. Odluci 2011/101/ZVSP dodaju se u Prilog II.
               Murerwa, Herbet Muchemwa
               Mzembi, Walter
               Nguni, Sylvester Robert
               Nhema, Francis Chenayimoyo Dunstan
               Nyoni, Sithembiso Gile Glad
               Shamu, Webster Kotiwani


title: Odluka Vijeća od 28. studenoga 2016. o imenovanju članova i zamjenika članova Upravnog odbora Europske agencije za sigurnost i zdravlje na radu za Dansku, Francusku, Italiju i Maltu

text:
               1.12.2016

               HR

               Službeni list Europske unije

               C 447/7

         ODLUKA VIJEĆA
   od 28. studenoga 2016.
   o imenovanju članova i zamjenika članova Upravnog odbora Europske agencije za sigurnost i zdravlje na radu za Dansku, Francusku, Italiju i Maltu
   (2016/C 447/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popise kandidata koje su Vijeću podnijele vlade država članica i organizacije radnika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Odlukom od 17. listopada 2016. (2) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje od 8. studenoga 2016. do 7. studenoga 2019.

               (2)

               Vlada Italije predložila je dodatne kandidate za dva mjesta koja treba popuniti.

               (3)

               Organizacija radnika ETUC i organizacija poslodavaca BUSINESSEUROPE predložile su dodatne kandidate za nekoliko mjesta koja treba popuniti,

         DONIJELO JE OVU ODLUKU:
   Članak 1.
   Članovima i zamjenicima članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2019. imenuju se sljedeće osobe:
   I.   PREDSTAVNICI VLADA

               Zemlja

               Član

               Zamjenik člana

               Italija

               g. Romolo De CAMILLIS

               gđa Alessandra PERA

   II.   PREDSTAVNICI ORGANIZACIJA RADNIKA

               Zemlja

               Članovi

               Zamjenici članova

               Francuska

               g. Abderrafik ZAIGOUCHE

               gđa Edina LAMOUREUX

               Italija

               gđa Cinzia FRASCHERI

               g. Marco LUPI

   III.   PREDSTAVNICI ORGANIZACIJA POSLODAVACA

               Zemlja

               Članovi

               Zamjenici članova

               Danska

               g. Henrik BACH MORTENSEN

               gđa Lena SØBY

               Francuska

               g. Patrick LEVY

               gđa Nathalie BUET

               Italija

               gđa Fabiola LEUZZI

               Malta

               g. Lawrence MIZZI

               g. Brian ZAHRA

         Članak 2.
   Članove i zamjenike članova koji još nisu predloženi Vijeće imenuje kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 28. studenoga 2016.

            Za Vijeće

            Predsjednik

         P. ŽIGA

      (1)  SL L 216, 20.8.1994., str. 1.

      (2)  Odluka Vijeća od 17. listopada 2016. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 386, 20.10.2016., str. 3.).


title: Odluka Vijeća 2013/124/ZVSP od 11. ožujka 2013. o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               18/Sv. 15

               HR

               Službeni list Europske unije

               126

         32013D0124

               L 068/57

               SLUŽBENI LIST EUROPSKE UNIJE

         ODLUKA VIJEĆA 2013/124/ZVSP
   od 11. ožujka 2013.
   o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 12. travnja 2011. donijelo Odluku 2011/235//ZVSP (1).

               (2)

               Na temelju preispitivanja Odluke 2011/235/ZVSP, mjere ograničavanja trebalo bi produljiti do 13. travnja 2014.

               (3)

               Nadalje, s obzirom na ozbiljnost stanja ljudskih prava u Iranu, u popis osoba i subjekata koji podliježu mjerama ograničavanja određen u Prilogu Odluci 2011/235/ZVSP trebalo bi uvrstiti dodatne osobe i dodatni subjekt.

               (4)

               Odluku 2011/235/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. stavak 2. Odluke 2011/235/ZVSP zamjenjuje se sljedećim:

      „2.   Ova Odluka primjenjuje se do 13. travnja 2014. Ona se stalno preispituje. Prema potrebi se obnavlja ili izmjenjuje, ako Vijeće smatra da njezini ciljevi nisu ispunjeni.”

   Članak 2.
   Osobe i subjekt navedeni u Prilogu ovoj Odluci dodaju se na popis određen u Prilogu Odluci 2011/235/ZVSP.
   Članak 3.
   Ova Odluka stupa na snagu na dan objave.

      Sastavljeno u Bruxellesu 11. ožujka 2013.

            Za Vijeće

            Predsjednica

         C. ASHTON

      (1)  SL L 100, 14.4.2011., str. 51.
   PRILOG

      Popis osoba i subjekt iz članka 2.

      Osobe

               Ime

               Identifikacijski podaci

               Razlozi

               Datum uvrštenja na popis

               1.

               RASHIDI AGHDAM, Ali Ashraf

               Voditelj zatvora Evin, imenovan oko lipnja/srpnja 2012. Od njegovog imenovanja, uvjeti u zatvoru su se pogoršali, a izvješća spominju sve lošije postupanje prema zatvorenicima. U listopadu 2012. devet zatvorenica započelo je štrajk glađu iz protesta zbog kršenja njihovih prava i nasilnog postupanja od strane zatvorskih čuvara.

               12.3.2013.

               2.

               KIASATI, Morteza

               Sudac 4. podružnice Revolucionarnog suda u Ahwazu, izrekao je smrtne kazne četvorici arapskih političkih zatvorenika, Tahi Heidarianu, Abbasu Heidarianu, Abd al-Rahmanu Heidarianu (trojica braće) i Aliju Sharifiju.
               Oni su uhićeni, mučeni i obješeni bez provođenja zakonom propisanog postupka. Ti predmeti i neprovođenje zakonom propisanog postupka navedeni su u izvješću posebnog izvjestitelja UN-a za ljudska prava u Iranu od 13.9.2012., izvješću glavnog tajnika UN-a o Iranu od 22.8.2012. i izvješćima različitih nevladinih organizacija.

               12.3.2013.

               3.

               MOUSSAVI, Seyed Mohammad Bagher

               Sudac 2. podružnice Revolucionarnog suda u Ahwazu, 17.3.2012. izrekao je smrtne kazne petorici Arapa iz Ahwaza, Mohammadu Aliju Amouriju, Hashemu Sha’baniju Amouriju, Hadiju Rashediju, Sayedu Jaberu Alboshoki, Sayedu Mokhtaru Alboshoki zbog „aktivnosti protiv nacionalne sigurnosti” i „mržnje prema Bogu”.
               Te je kazne potvrdio iranski Vrhovni sud 9.1.2013. Nevladine organizacije izvijestile su da su ta petorica bila pritvorena bez optužnice preko godine dana, mučena i osuđena bez provođenja zakonom propisanog postupka.

               12.3.2013.

               4.

               SARAFRAZ, Mohammad (Dr.)
               (također poznat kao: Haj-agha Sarafraz)

               Datum rođenja: oko 1963.
               Mjesto rođenja: Teheran
               Mjesto boravišta: Teheran
               Mjesto rada: Sjedište IRIB-a i Press TV, Teheran

               Voditelj IRIB World Servicea i Press TV-a, odgovoran za sve odluke u vezi s programom. Blisko povezan s državnim sigurnosnim aparatom. Pod njegovim vodstvom, Press TV, zajedno s IRIB-om, surađivao je s iranskim sigurnosnim službama i državnim odvjetnicima i emitirao prisilna priznanja pritvorenika, uključujući priznanje iransko-kanadskog novinara i filmaša Maziara Baharija u tjednoj emisiji „Iran danas”. Neovisni regulator za radiodifuziju OFCOM je Press TV kaznio u Ujedinjenoj Kraljevini sa 100 000 GBP zbog emitiranja Baharijevog priznanja 2011. koje je snimljeno u zatvoru dok je Bahari bio izložen prijetnjama.
               Sarafraz je stoga povezan s kršenjem prava na zakonitost postupka i pravedno suđenje.

               12.3.2013.

               5.

               JAFARI, Asadollah

               Državni odvjetnik u pokrajini Mazandaran, nevladine organizacije izvijestile su da je odgovoran za nezakonita uhićenja i kršenja prava pritvorenika iz Baha’ija od početnog uhićenja do njihovog zadržavanja u samici obavještajnog centra za zadržavanje. Nevladine organizacije dokumentirale su šest konkretnih primjera slučajeva u kojima je prekršen zakonom propisani postupak, uključujući 2011. i 2012.

               12.3.2013.

               6.

               EMADI, Hamid Reza
               (također poznat kao: Hamidreza Emadi)

               Datum rođenja: oko 1973.
               Mjesto rođenja: Hamedan
               Mjesto boravišta: Teheran
               Mjesto rada: Sjedište Press TV-a, Teheran

               Voditelj središnje redakcije vijesti Press TV-a. Odgovoran za proizvodnju i emitiranje prisilnih priznanja pritvorenika, uključujući novinara, političkih aktivista, pripadnika kurdske i arapske manjine, čime su prekršena međunarodno priznata prava na pravedno suđenje i zakonitost postupka. Neovisni regulator za radiodifuziju OFCOM je Press TV kaznio u Ujedinjenoj Kraljevini sa 100 000 GBP zbog emitiranja priznanja iransko-kanadskog novinara i filmaša Maziara Baharija 2011. koje je snimljeno u zatvoru dok je Bahari bio izložen prijetnjama. Nevladine organizacije izvijestile su o daljnjim slučajevima prisilnih priznanja koje je emitirao Press TV. Emadi je stoga povezan s kršenjem prava na zakonitost postupka i pravedno suđenje.

               12.3.2013.

               7.

               HAMLBAR, Rahim

               Sudac 1. podružnice Revolucionarnog suda u Tabrizu. Odgovoran za teške kazne izrečene novinarima i pripadnicima azerske etničke manjine te aktivistima za radnička prava, u kojima ih je optužio za špijuniranje, djela protiv nacionalne sigurnosti, propagandu protiv iranskog režima i vrijeđanje vođe Irana. Njegove presude navodno u mnogo slučajeva nisu bile u skladu sa zakonom propisanim postupkom, a pritvorenici su bili prisiljavani na davanje lažnih priznanja. U jednom snažno praćenom predmetu sudjelovalo je 20 humanitarnih radnika dobrovoljaca (koji su pomagali nakon potresa u Iranu u kolovozu 2012.) kojima je izrekao kazne zatvora zato jer su pokušali pomoći žrtvama potresa. Sud je te radnike proglasio krivima zbog „sudjelovanja u okupljanju i prikrivenom dogovaranju za počinjenje kaznenih djela protiv nacionalne sigurnosti.”

               12.3.2013.

               8.

               MUSAVI-TABAR, Seyyed Reza

               Voditelj Revolucionarnog državnog odvjetništva u Shirazu. Odgovoran za nezakonita uhićenja i loše postupanje prema političkim aktivistima, novinarima, zagovornicima ljudskih prava, Baha’iji i zatvorenicima savjesti, koji su uznemiravani, mučeni, ispitivani i uskraćen im je pristup odvjetnicima i zakonom propisani postupak. Nevladine organizacije izvijestile su da je Musavi-Tabar potpisao sudske naloge u zloglasnom Centru za zadržavanje br. 100 (zatvor za muškarce), uključujući nalog za trogodišnje zadržavanje baha’ijske zatvorenice Rahe Sabat u samici.

               12.3.2013.

               9.

               KHORAMABADI, Abdolsamad

               Voditelj „Komisije za utvrđivanje primjera kažnjivog sadržaja”

               Abdolsamad Khoramabadi je voditelj „Komisije za utvrđivanje primjera kažnjivog sadržaja”, vladine organizacije koja je zadužena za cenzuru na interetu i kibernetski kriminal. Pod njegovim vodstvom Komisija je definirala „kibernetski kriminal” nizom nejasnih kategorija koje kriminaliziraju stvaranje i objavljivanje sadržaja za koji režim smatra da je neprimjeren. Odgovoran je za represiju i blokadu brojnih oporbenih stranica, elektroničkih novina, blogova, stranica nevladinih organizacija koje se bave ljudskim pravima te Googlea i Gmaila od rujna 2012. On i Komisija aktivno su doprinijeli smrti u pritvoru blogera Sattara Beheshtija u studenome 2012. Komisija koju on vodi tako je izravno odgovorna za sustavna kršenja ljudskih prava, posebno zabranjivanjem i filtriranjem internetskih stranica za javnost te povremeno potpunim onemogućivanjem pristupa internetu.

               12.3.2013.

      Subjekti

               Naziv

               Identifikacijski podaci

               Razlozi

               Datum uvrštenja na popis

               1.

               Centar za istraživanje organiziranog kriminala
               (također poznat kao: Ured za kibernetski kriminal ili Kibernetska policija)

               Lokacija: Teheran, Iran
               Internetska stranica: http://www.cyberpolice.ir

               Iranska kibernetska policija je jedinica Policije Islamske Republike Irana, osnovana u siječnju 2011., a vodi ju Esmail Ahmadi-Moqaddam (uvršten na popis). Prema medijskim izvješćima, voditelj policije Ahmadi-Moqaddam naglasio je da će se Kibernetska policija baviti antirevolucionarnim i disidentskim skupinama koje su 2009. iskoristile društvene mreže na internetu kako bi potakle prosvjede proitiv reizbora predsjednika Mahmuda Ahmadinedžada.
               U siječnju 2012. Kibernetska policija izdala je nove smjernice za internetske kafiće, prema kojima su korisnici dužni dati osobne informacije koje će šest mjeseci čuvati vlasnici kafića, kao i evidenciju internetskih stranica koje su posjetili. Pravila također zahtijevaju da vlasnici kafića instaliraju internu televiziju, odnosno videonadzor i čuvaju snimke šest mjeseci. Na temelju tih novih pravila mogu nastati kontrolne knjige koje državna tijela mogu koristiti kako bi pronašla aktiviste ili bilo koga za koga se smatra da je prijetnja nacionalnoj sigurnosti.
               U lipnju 2012. iranski mediji izvijestili su da će Kibernetska policija pokrenuti oštre mjere protiv virtualnih privatnih mreža (VPN).
               Kibernetska policija je 30. listopada 2012. uhitila blogera Sattara Beheshtija (navodno bez naloga) zbog „djela protiv nacionalne sigurnosti na društvenim mrežama i Facebooku”. Beheshti je na svom blogu kritizirao iransku vladu. Beheshti je 3. studenoga pronađen mrtav u svojoj zatvorskoj ćeliji te se vjeruje da je bio mučen do smrti od strane tijela Kibernetske policije.

               12.3.2013.


title: 2007/216/EZ: Odluka Vijeća od 29. siječnja 2007. o izmjeni Odluke 2004/677/EZ o minimalnom razdoblju upućivanja nacionalnih stručnjaka i vojnog osoblja koji su upućeni u Europsku obrambenu agenciju

text:
               18/Sv. 15

               HR

               Službeni list Europske unije

               73

         32007D0216

               L 095/24

               SLUŽBENI LIST EUROPSKE UNIJE

         ODLUKA VIJEĆA
   od 29. siječnja 2007.
   o izmjeni Odluke 2004/677/EZ o minimalnom razdoblju upućivanja nacionalnih stručnjaka i vojnog osoblja koji su upućeni u Europsku obrambenu agenciju
   (2007/216/EZ)
   VIJEĆE EUROPSKE UNIJE,
   uzimajući u obzir Odluku Vijeća 2004/677/EZ od 24. rujna 2004. o pravilima koja se primjenjuju na nacionalne stručnjake i vojno osoblje koji su upućeni u Europsku obrambenu agenciju (1), a posebno njezin članak 33. drugi podstavak,
   uzimajući u obzir prijedlog Upravljačkog odbora Europske obrambene agencije,
   budući da:
   člankom 11. stavkom 3. točkom 3.2 Zajedničke akcije Vijeća 2004/551/ZVSP od 12. srpnja 2004. o osnivanju Europske obrambene agencije (2) predviđeno je da se osoblje Europske obrambene agencije sastoji od nacionalnih stručnjaka koje države članice upućuju ili na radna mjesta unutar organizacijske strukture Agencije ili na posebne zadatke i projekte. S obzirom da se minimalno razdoblje upućivanja od šest mjeseci čini duljim nego što je potrebno u slučaju nacionalnih stručnjaka koji se upućuju na posebne zadatke i projekte, Odluku Vijeća 2004/677/EZ trebalo bi izmijeniti radi predviđanja potrebne fleksibilnosti u vezi s minimalnim razdobljem upućivanja,
   ODLUČILO JE:
   Članak 1.
   Članak 2. stavak 1. Odluke 2004/677/EZ zamjenjuje se sljedećim:

      „1.   Razdoblje upućivanja ne može biti kraće od dva mjeseca niti dulje od tri godine, a može se uzastopno obnavljati do ukupnog trajanja ne duljeg od četiri godine.”

   Članak 2.
   Ova Odluka stupa na snagu na dan donošenja. Objavljuje se u Službenom listu Europske unije.

      Sastavljeno u Bruxellesu 29. siječnja 2007.

            Za Vijeće

            Predsjednik

         Horst SEEHOFER

      (1)  SL L 310, 7.10.2004., str. 64.

      (2)  SL L 245, 17.7.2004., str. 17.


title: Odluka Vijeća 2012/810/ZVSP od 20. prosinca 2012. o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               18/Sv. 15

               HR

               Službeni list Europske unije

               90

         32012D0810

               L 352/49

               SLUŽBENI LIST EUROPSKE UNIJE

         ODLUKA VIJEĆA 2012/810/ZVSP
   od 20. prosinca 2012.
   o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 12. travnja 2011. donijelo Odluku 2011/235/ZVSP (1).

               (2)

               Trebalo bi odrediti da se zabrana prodaje, opskrbe, prijenosa ili izvoza opreme koja bi se mogla koristiti za unutarnju represiju u Iranu ne primjenjuje na prodaju, opskrbu, prijenos ili izvoz takve opreme namijenjene isključivo za pružanje zaštite osoblju Unije i njezinih država članica u Iranu niti na pružanje tehničke pomoći, usluga posredovanja i drugih usluga kao ni na osiguravanje financiranja i pružanje financijske pomoći u vezi s takvom opremom.

               (3)

               Odluku 2011/235/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članku 2.b Odluke 2011/235/ZVSP dodaje se sljedeći stavak:

      „3.   Stavci 1. i 2. ne primjenjuju se na prodaju, opskrbu, prijenos ili izvoz opreme namijenjene isključivo za pružanje zaštite osoblju Unije i njezinih država članica u Iranu niti na pružanje tehničke pomoći, usluga posredovanja i drugih usluga kao ni na osiguravanje financiranja i pružanje financijske pomoći u vezi s takvom opremom, kako je prethodno odobrilo odgovarajuće nadležno tijelo.”.

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 20. prosinca 2012.

            Za Vijeće

            Predsjednik

         E. FLOURENTZOU

      (1)  SL L 100, 14.4.2011., str. 51.


title: Odluka Političkog i sigurnosnog odbora (ZVSP) 2015/664 od 21. travnja 2015. o osnivanju Odbora doprinositeljâ za savjetodavnu vojnu misiju ZSOP-a Europske unije u Srednjoafričkoj Republici (EUMAM RCA) (EUMAM RCA/1/2015)

text:
               29.4.2015

               HR

               Službeni list Europske unije

               L 110/11

         ODLUKA POLITIČKOG I SIGURNOSNOG ODBORA (ZVSP) 2015/664
   od 21. travnja 2015.
   o osnivanju Odbora doprinositeljâ za savjetodavnu vojnu misiju ZSOP-a Europske unije u Srednjoafričkoj Republici (EUMAM RCA) (EUMAM RCA/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 5. Odluke (ZVSP) 2015/78 ovlastilo Politički i sigurnosni odbor (PSO) za donošenje odgovarajućih odluka o uspostavi Odbora doprinositeljâ (OD) za savjetodavnu vojnu misiju ZSOP-a Europske unije u Srednjoafričkoj Republici (EUMAM RCA).

               (2)

               Zaključcima Europskog vijeća iz Nice od 7., 8. i 9. prosinca 2000. i zaključcima Europskog vijeća iz Bruxellesa od 24. i 25. listopada 2002. utvrđeni su aranžmani za sudjelovanje trećih država u operacijama upravljanja kriznim situacijama i za uspostavu OD-a.

               (3)

               OD bi trebao biti forum za raspravljanje o svim problemima povezanima s upravljanjem misijom EUMAM RCA s trećim državama koje daju doprinose. PSO, koji izvršava politički nadzor nad misijom EUMAM RCA i strateški je usmjerava, trebao bi uzeti u obzir stajališta koja je izrazio OD.

               (4)

               U skladu s člankom 5. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Osnivanje i mandat
   Osniva se Odbor doprinositeljâ (OD) za savjetodavnu vojnu misiju ZSOP-a Europske unije u Srednjoafričkoj Republici (EUMAM RCA). Njegov mandat utvrđen je u zaključcima Europskog vijeća iz Nice od 7., 8. i 9. prosinca 2000. i u zaključcima Europskog vijeća iz Bruxellesa od 24. i 25. listopada 2002.
   Članak 2.
   Sastav
   1.   OD je sastavljen od sljedećih članova:

               —

               predstavnici svih država članica,

               —

               predstavnici trećih država koje sudjeluju u misiji EUMAM RCA i pružaju značajne doprinose.

         2.   Predstavnik Komisije također može prisustvovati sastancima OD-a.
   Članak 3.
   Informacije primljene od zapovjednika misije EU-a
   OD prima informacije od zapovjednika misije EU-a EUMAM RCA.
   Članak 4.
   Predsjedanje
   OD-om predsjeda Visoki predstavnik Unije za vanjske poslove i sigurnosnu politiku, ili njegov predstavnik, uz blisko savjetovanje s predsjednikom Vojnog odbora Europske unije, ili s njegovim predstavnikom.
   Članak 5.
   Sastanci
   1.   Predsjednik sastanke OD-a saziva redovito. Kada to zahtijevaju okolnosti, mogu se sazvati hitni sastanci na inicijativu predsjednika ili na zahtjev člana.
   2.   Predsjednik unaprijed dostavlja privremeni dnevni red i dokumente povezane sa sastankom. Predsjednik je odgovoran za izvješćivanje PSO-a o ishodima rasprava OD-a.
   Članak 6.
   Povjerljivost
   1.   U skladu s Odlukom Vijeća 2013/488/EU (2), na sastanke i rad OD-a primjenjuju se sigurnosna pravila utvrđena u toj Odluci. Predstavnici u OD-posebice moraju posjedovati odgovarajuće uvjerenje o sigurnosnoj provjeri.
   2.   Za savjetovanja u OD-u vrijedi obveza čuvanja poslovne tajne, osim ako OD jednoglasno odluči drukčije.
   Članak 7.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 21. travnja 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 13, 20.1.2015., str. 8.

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 2010/116/EU: Odluka Komisije od 24. veljače 2010. o prekidu antidampinškog postupka u vezi s uvozom određenih prstenastih mehanizama za mape podrijetlom iz Tajlanda

text:
               11/Sv. 131

               HR

               Službeni list Europske unije

               229

         32010D0116

               L 048/17

               SLUŽBENI LIST EUROPSKE UNIJE

         ODLUKA KOMISIJE
   od 24. veljače 2010.
   o prekidu antidampinškog postupka u vezi s uvozom određenih prstenastih mehanizama za mape podrijetlom iz Tajlanda
   (2010/116/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), a posebno njezin članak 9.,
   nakon savjetovanja sa Savjetodavnim odborom,
   budući da:
   A.   POSTUPAK

               (1)

               Komisija je 11. studenoga 2008. primila pritužbu u vezi s navodnim štetnim dampingom uvoza određenih prstenastih mehanizama za mape podrijetlom iz Tajlanda.

               (2)

               Pritužbu je na temelju članka 4. stavka 1. i članka 5. stavka 4. Uredbe Vijeća (EZ) br. 384/96 (2) (Osnovna uredba) podnio proizvođač iz Unije Ring Alliance Ringbuchtechnik GmbH koji predstavlja većinski udio, u ovom slučaju veći od 50 %, ukupne proizvodnje određenih prstenastih mehanizama za mape u Uniji.

               (3)

               Pritužba je sadržavala dokaze prima facie o postojanju dampinga i materijalnoj šteti koja iz njega proizlazi, što se smatralo dostatnim kako bi se opravdalo pokretanje antidampinškog postupka.

               (4)

               Komisija je, u skladu s tim i nakon savjetovanja, putem obavijesti objavljene u Službenom listu Europske unije
                   (3) pokrenula antidampinški postupak u vezi s uvozom u Europsku uniju određenih prstenastih mehanizama za mape, trenutačno obuhvaćenih oznakom KN ex 8305 10 00 i podrijetlom iz Tajlanda.

               (5)

               Komisija je poslala upitnike industriji Unije i svim poznatim udruženjima proizvođača u Europskoj uniji, izvoznicima/proizvođačima u Tajlandu, svim udruženjima izvoznika/proizvođača, uvoznicima, svim poznatim udruženjima uvoznika, i tijelima dotične zemlje izvoznice. Zainteresirane stranke dobile su priliku izraziti svoje stavove u pisanom obliku i zatražiti raspravu u roku određenom u obavijesti o pokretanju postupka.

               (6)

               S obzirom na potrebu daljnjeg ispitivanja određenih obilježja ispitnog postupka, odlučeno je da će se ispitni postupak nastaviti bez uvođenja privremenih mjera. Sve zainteresirane stranke primile su 16. rujna 2009. obavijest s detaljnim podacima o privremenim nalazima u toj fazi ispitnog postupka i pozvane su da iznesu svoje komentare koji se odnose na navedene nalaze.

         B.   POVLAČENJE PRITUŽBE I PREKID POSTUPKA

               (7)

               Ring Alliance Ringbuchtechnik GmbH je pismom Komisiji od 18. prosinca 2009. službeno povukao svoju pritužbu.

               (8)

               U skladu s člankom 9. stavkom 1. Osnovne uredbe postupak se može prekinuti nakon povlačenja pritužbe, osim ako takav prekid ne bi bio u interesu Unije.

               (9)

               Komisija je smatrala da bi ovaj postupak trebalo prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Unije. Zainteresirane stranke obaviještene su na odgovarajući način i dana im je mogućnost iznošenja komentara. Nisu primljeni nikakvi komentari koji ukazuju na to da takav prekid ne bi bio u interesu Unije.

               (10)

               Komisija, stoga, zaključuje da bi antidampinški postupak u vezi s uvozom prstenastih mehanizama za mape podrijetlom iz Tajlanda u Europsku uniju trebalo prekinuti,

         DONIJELA JE OVU ODLUKU:
   Članak 1.
   Prekida se antidampinški postupak u vezi s uvozom određenih prstenastih mehanizama za mape trenutačno obuhvaćenih oznakom KN ex 8305 10 00 podrijetlom iz Tajlanda.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 24. veljače 2010.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  SL L 56, 6.3.1996., str. 1.

      (3)  SL C 322, 17.12.2008., str. 13.


title: Odluka Vijeća (EU) 2016/228 od 14. srpnja 2015. o postupku sanacije

text:
               18.2.2016

               HR

               Službeni list Europske unije

               L 41/20

         ODLUKA VIJEĆA (EU) 2016/228
   od 14. srpnja 2015.
   o postupku sanacije
   VIJEĆE EUROPSKE UNIJE,
   uzimajući u obzir Odluku Vijeća 2009/937/EU od 1. prosinca 2009. o donošenju Poslovnika Vijeća (1), a posebno njezin članak 12. stavak 1. i članak 14. stavak 1.,
   budući da:

               (1)

               Člankom 18. stavkom 7. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (2) uspostavlja se sanacijski postupak prema kojem se Vijeće može pozvati na donošenje odluka u vezi s usvajanjem sanacijskih programa.

               (2)

               Od 1. siječnja 2016. Vijeće može, odlučujući običnom većinom na temelju prijedloga Komisije, uložiti prigovor na sanacijski program ili potvrditi odnosno uložiti prigovor na materijalnu promjenu iznosa sredstava iz Fonda predviđenih sanacijskim programom Jedinstvenog sanacijskog odbora u roku od 24 sata od usvajanja sanacijskog programa.

               (3)

               Akt Vijeća trebao bi se donijeti pisanim glasovanjem zbog kratkog roka kako je utvrđeno člankom 18. stavkom 7. Uredbe. Postupak za ulaganje prigovora na sanacijski program ili za potvrđivanje odnosno ulaganje prigovora na materijalnu promjenu predviđenog iznosa sredstava iz Fonda po svojoj je naravi hitan.

               (4)

               Vijeće može, iz razloga hitnosti, raspravljati i donijeti odluku na temelju dokumenata i nacrta sastavljenih na jednom od jezika navedenih u važećim propisima kojima se uređuje pitanje jezika kao što je predviđeno člankom 14. stavkom 1. Poslovnika Vijeća. Time se ne bi trebala dovesti u pitanje obveza donošenja odluke i njezine objave u kasnijoj fazi na svim jezicima navedenima u važećim propisima kojima se uređuje pitanje jezika,

         DONIJELO JE OVU ODLUKU:
   Članak 1.
   1.   Ako je na Vijeću da donese odluku na temelju prijedloga Komisije u okviru članka 18. stavka 7. Uredbe (EU) br. 806/2014, tada se akt Vijeća donosi pisanim glasovanjem.
   2.   Vijeće može pri donošenju odluke raspravljati i donositi odluke na temelju dokumenata i nacrta sastavljenih samo na engleskom jeziku.
   Članak 2.
   Ova Odluka stupa na snagu na dan njezine objave u Službenom listu Europske unije.
   Primjenjuje se od 1. siječnja 2016.

      Sastavljeno u Bruxellesu 14. srpnja 2015.

            Za Vijeće

            Predsjednik

         P. GRAMEGNA

      (1)  SL L 325, 11.12.2009., str. 35.

      (2)  SL L 225, 30.7.2014., str. 1.


title: Odluka Vijeća 2013/446/ZVSP od 6. rujna 2013. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia

text:
               7.9.2013

               HR

               Službeni list Europske unije

               L 240/21

         ODLUKA VIJEĆA 2013/446/ZVSP
   od 6. rujna 2013.
   o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. kolovoza 2010. usvojilo Odluku 2010/452/ZVSP (1) kojom se nastavlja Promatračka misija Europske unije u Gruziji, EUMM Georgia (dalje u tekstu „EUMM Georgia” ili „Misija”), uspostavljena Zajedničkom akcijom 2008/736/ZVSP od 15. rujna 2008. (2). Ta Odluka prestaje važiti 14. rujna 2013.

               (2)

               Mandat Misije EUMM Georgia trebalo bi produljiti za daljnje razdoblje od 15 mjeseci na temelju njezinog trenutačnog mandata.

               (3)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarivanje ciljeva vanjskog djelovanja Unije kao što je navedeno u članku 21. Ugovora,

         DONIJELO JE OVU ODLUKU:
   Članak 1.
   Odluka 2010/452/ZVSP mijenja se kako slijedi:

               1.

               Članak 6. mijenja se kako slijedi:

                           (a)

                           umeće se sljedeći stavak:
                           „1.a   Voditelj Misije predstavnik je Misije. Voditelj Misije može, u okviru svoje cjelokupne nadležnosti, delegirati zadaće u vezi s upravljanjem osobljem i financijama članovima osoblja Misije.”;

                           (b)

                           stavak 4. briše se.

               2.

               U članku 8., stavak 3. zamjenjuje se sljedećim:
               „3.   Uvjeti zaposlenja te prava i obveze međunarodnog i lokalnog osoblja utvrđuju se ugovorima između Misije EUMM Georgia i dotičnog člana osoblja.”

               3.

               Dodaje se novi članak 13.a:
               „Članak 13.a
               Pravni aranžmani
               Misija EUMM Georgia ima kapacitete nabavljati usluge i zalihe, sklapati ugovore i sudjelovati u administrativnim aranžmanima, zapošljavati osoblje, imati bankovne račune, stjecati imovinu, raspolagati imovinom i ispunjavati svoje obveze te biti stranka u pravnom postupku, kako je predviđeno s ciljem provedbe ove Odluke.”

               4.

               Članak 14. zamjenjuje se sljedećim:
               „Članak 14.
               Financijski aranžmani
               1.   Financijski referentni iznos namijenjen pokrivanju rashoda povezanih s Misijom od 15. rujna 2010. do 14. rujna 2011. iznosi 26 600 000 EUR.
               Financijski referentni iznos namijenjen pokrivanju rashoda povezanih s Misijom od 15. rujna 2011. do 14. rujna 2012. iznosi 23 900 000 EUR.
               Financijski referentni iznos namijenjen pokrivanju rashoda povezanih s Misijom od 15. rujna 2012. do 14. rujna 2013. iznosi 20 900 000 EUR.
               Financijski referentni iznos namijenjen pokrivanju rashoda povezanih s Misijom od 15. rujna 2013. do 14. prosinca 2014. iznosi 26 650 000 EUR.
               2.   Svim se rashodima upravlja u skladu s pravilima i postupcima koji se primjenjuju na opći proračun Europske unije.
               3.   Državljanima trećih država, države domaćina i državljanima susjednih zemalja dozvoljeno je sudjelovati u javnim natječajima za dodjelu ugovora. Podložno odobrenju Komisije, Misija može s državama članicama, s trećim zemljama koje sudjeluju i s ostalim međunarodnim činiteljima sklopiti tehničke aranžmane u pogledu nabave opreme, usluga i prostora za Misiju EUMM Georgia.
               4.   Misija EUMM Georgia odgovorna je za provedbu proračuna Misije. U tu svrhu, Misija potpisuje sporazum s Komisijom.
               5.   Misija EUMM Georgia odgovorna je za sva potraživanja i obveze koji proizlaze iz provedbe mandata koji počinje 15. rujna 2013., uz izuzetak svih potraživanja koja se odnose na ozbiljnu povredu dužnosti voditelja Misije za koju on ili ona snosi odgovornost.
               6.   Financijski aranžmani poštuju zapovjedni lanac kako je predviđeno člancima 5., 6. i 9. te operativne zahtjeve Misije EUMM Georgia, uključujući sukladnost opreme i interoperabilnost njezinih skupina.
               7.   Rashodi se priznaju od datuma stupanja na snagu ove Odluke.”

               5.

               U članku 18., drugi stavak zamjenjuje se sljedećim:
               „Prestaje važiti 14. prosinca 2014.”

         Članak 2.
   Ova Odluka stupa na snagu na dan donošenja. Primjenjuje se od 15. rujna 2013.

      Sastavljeno u Bruxellesu 6. rujna 2013.

            Za Vijeće

            Predsjednik

         L. LINKEVIČIUS

      (1)  SL L 213, 13.8.2010., str. 43.

      (2)  SL L 248, 17.9.2008., str. 26.


title: 2010/240/EZ: Odluka Vijeća od 9. listopada 2009. o potpisivanju i sklapanju Sporazuma u obliku razmjene pisama između Europske zajednice i Arapske Republike Egipta o uzajamnim mjerama liberalizacije poljoprivrednih proizvoda, prerađenih poljoprivrednih proizvoda, ribe i proizvoda ribarstva, o zamjeni protokola 1. i 2., njihovih dodataka te o izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane

text:
               11/Sv. 119

               HR

               Službeni list Europske unije

               103

         32010D0240

               L 106/39

               SLUŽBENI LIST EUROPSKE UNIJE

         ODLUKA VIJEĆA
   od 9. listopada 2009.
   o potpisivanju i sklapanju Sporazuma u obliku razmjene pisama između Europske zajednice i Arapske Republike Egipta o uzajamnim mjerama liberalizacije poljoprivrednih proizvoda, prerađenih poljoprivrednih proizvoda, ribe i proizvoda ribarstva, o zamjeni protokola 1. i 2., njihovih dodataka te o izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane
   (2010/240/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Članak 13. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1), („Sporazum o pridruživanju”) koji je na snazi od 1. lipnja 2004., čije su trgovinske i s njima povezane odredbe stupile na snagu 1. siječnja 2004., predviđa da Zajednica i Egipat postupno primjenjuju veću liberalizaciju u uzajamnoj trgovini poljoprivrednim proizvodima, prerađenim poljoprivrednim proizvodima, ribom i proizvodima ribarstva.

               (2)

               Vijeće za pristupanje EU-Egipat je 6. ožujka 2007. usvojilo Akcijski plan Europske politike susjedskih odnosa koji uključuje posebne odredbe za daljnju liberalizaciju trgovine poljoprivrednih proizvoda, prerađenih poljoprivrednih proizvoda, ribe i proizvoda ribarstva.

               (3)

               Vijeće je 14. studenoga 2005. ovlastilo Komisiju da pregovara s Arapskom Republikom Egipat u okviru Sporazuma o pridruživanju s ciljem postizanja veće liberalizacije uzajamne trgovine poljoprivrednim proizvodima, prerađenim poljoprivrednim proizvodima, ribom i proizvodima ribarstva.

               (4)

               Komisija je u ime Zajednice 19. lipnja 2008. zaključila pregovore Sporazumom u obliku razmjene pisama s ciljem izmjene Sporazuma o pridruživanju.

               (5)

               Potrebno je usvojiti mjere nužne za primjenu ove Odluke, sukladno Odluci Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2).

               (6)

               Sporazum je potrebno odobriti u obliku razmjene pisama,

         ODLUČILO JE:
   Članak 1.
   Sporazum u obliku razmjene pisama između Europske zajednice i Arapske Republike Egipta o uzajamnim mjerama liberalizacije poljoprivrednih proizvoda, prerađenih poljoprivrednih proizvoda, ribe i proizvoda ribarstva, o izmjeni Sporazuma o pridruživanju i, posebno zamjeni Protokola 1. i 2. tog Sporazuma, kao i njihovih dodataka, ovime se u ime Zajednice odobrava.
   Tekst Sporazuma u obliku razmjene pisama prilaže se ovoj Odluci.
   Članak 2.
   1.   Komisija usvaja potrebne provedbene mjere za protokole 1. i 2. sukladno Odluci 1999/468/EZ.
   2.   Komisiji u toj zadaći pomaže Upravni odbor za zajedničku organizaciju tržišta poljoprivrednih proizvoda, koji je osnovan člankom 195. Uredbe Vijeća (EZ) br. 1234/2007 od 22. listopada 2007. o uspostavljanju zajedničkog uređenja tržišta poljoprivrednih proizvoda i o posebnim odredbama za određene poljoprivredne proizvode (Jedinstvena uredba o ZOT-u) (3), Upravni odbor za proizvode ribarstva koji je osnovan člankom 38. Uredbe Vijeća (EZ) br. 104/2000 od 17. prosinca 1999. o zajedničkoj organizaciji tržišta proizvodima ribarstva i akvakulture (4) ili, prema potrebi, odbori koji su osnovani na temelju odgovarajućih odredaba drugih propisa o zajedničkoj organizaciji tržišta ili Odbor za Carinski zakonik koji je utemeljen člankom 248.(a) Uredbe Vijeća(EEZ) br. 2913/92 od 12. listopada 1992. o Carinskom zakoniku Zajednice (5).
   Članak 3.
   U slučaju kad Zajednica mora poduzeti zaštitne mjere u pogledu poljoprivrednih proizvoda, ribe i proizvoda ribarstva, kako je predviđeno u Sporazumu o pridruživanju, takva se mjera usvaja u skladu s postupkom predviđenim člankom 159. stavkom 2. Jedinstvene uredbe o ZOT-u za poljoprivredne proizvode ili člankom 30. Uredbe (EK) br. 104/2000 za ribe i proizvode ribarstva. U slučaju prerađenih poljoprivrednih proizvoda, takve se zaštitne mjere, s tim da su ispunjeni uvjeti utvrđeni odgovarajućim odredbama Sporazuma o pridruživanju, usvajaju sukladno odgovarajućim odredbama koje su propisane Uredbom Vijeća (EEZ) br. 2783/75 od 29. listopada 1975. o zajedničkom sustavu trgovine za ovalbumin i laktalbulim (6) i Uredbom Vijeća (EZ) br. 3448/93 od 6. prosinca 1993. kojima se utvrđuju trgovinski aranžmani za određenu robu nastalu prerađivanjem poljoprivrednih proizvoda (7) i Uredbom Vijeća (EZ) br. 1667/2006 od 7. studenoga 2006. o glukozi i laktozi (8).
   Članak 4.
   Ovim se predsjednik Vijeća ovlašćuje odrediti osobu(-e) opunomoćenu(-e) za potpisivanje Sporazuma kojim se obvezuje Zajednica.
   Članak 5.
   Ova se Odluka objavljuje u Službenom listu Europske unije.

      Sastavljeno u Luksemburgu 9. listopada 2009.

            Za Vijeće

            Predsjednica

         Å. TORSTENSSON

      (1)  SL L 304, 30.9.2004., str. 39.

      (2)  SL L 184, 17.7.1999., str. 23.

      (3)  SL L 299, 16.11.2007., str. 1.

      (4)  SL L 17, 21.1.2000., str. 22.

      (5)  SL L 302, 19.10.1992., str. 1.

      (6)  SL L 282, 1.11.1975., str. 104.

      (7)  SL L 318, 20.12.1993., str. 18.

      (8)  SL L 312, 11.11.2006., str. 1.


title: Odluka Vijeća (ZVSP) 2016/1791 od 12. srpnja 2016. o potpisivanju i sklapanju, u ime Unije, Sporazuma u obliku razmjene pisama između Europske unije i Srednjoafričke Republike o statusu misije ZSOP-a Europske unije za vojno osposobljavanje u Srednjoafričkoj Republici (EUTM RCA)

text:
               11.10.2016

               HR

               Službeni list Europske unije

               L 274/31

         ODLUKA VIJEĆA (ZVSP) 2016/1791
   od 12. srpnja 2016.
   o potpisivanju i sklapanju, u ime Unije, Sporazuma u obliku razmjene pisama između Europske unije i Srednjoafričke Republike o statusu misije ZSOP-a Europske unije za vojno osposobljavanje u Srednjoafričkoj Republici (EUTM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 19. travnja 2016. donijelo Odluku (ZVSP) 2016/610 (1) o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) prema kojoj je status jedinica i osoblja pod vodstvom Unije, uključujući povlastice, imunitete i dodatna jamstva potrebna za ispunjavanje i neometano funkcioniranje njihove misije, predmet sporazuma sklopljenog na temelju članka 37. Ugovora o Europskoj uniji (UEU) te u skladu s postupkom utvrđenim u članku 218. Ugovora o funkcioniranju Europske unije (UFEU).

               (2)

               Nakon što je 19. travnja 2016. donesena odluka Vijeća o odobrenju otvaranja pregovora u tu svrhu, visoki predstavnik Unije za vanjske poslove i sigurnosnu politiku je u skladu s člankom 37. UEU-a u pregovorima dogovorio Sporazum u obliku razmjene pisama između Unije i Srednjoafričke Republike o statusu misije EUTM RCA u Srednjoafričkoj Republici.

               (3)

               U skladu s člankom 5. Protokola br. 22 o stajalištu Danske priloženom UEU-u i UFEU-u, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke te stoga ne sudjeluje u financiranju ove misije.

               (4)

               Sporazum u obliku razmjene pisama trebalo bi odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Srednjoafričke Republike o statusu misije ZSOP-a Europske unije za vojno osposobljavanje u Srednjoafričkoj Republici (EUTM RCA) odobrava se u ime Unije.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u obliku razmjene pisama radi obvezivanja Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽMIR

      (1)  Odluka Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 104, 20.4.2016., str. 21.).